Smernica
pre postup delegácie SR na rokovaní 6. stretnutia konferencie zmluvných strán Dohovoru EHK OSN o cezhraničných účinkoch priemyselných havárií

           Delegácia Slovenskej republiky bude na 6. stretnutí konferencie zmluvných strán Dohovoru EHK OSN o cezhraničných účinkoch priemyselných havárií sledovať tieto ciele:
1.	Podporí prednostne kandidatúry členov skupiny V4 na členstvo v pracovnej skupine pre implementáciu, vo výbore konferencie zmluvných strán a funkcionárov konferencie zmluvných strán.
2.	Podporí schválenie správy výboru. (Dokument ECE/CP.TEIA/2010/2)
3.	Podporí schválenie piatej správy o implementácii dohovoru. (Dokument ECE/CP.TEIA/2010/3)
4.	Podporí schválenie dlhodobej stratégie dohovoru. (Dokument ECE/CP.TEIA/2010/4)
5.	Podporí schválenie správy o napredovaní asistenčného programu v rokoch 2009 - 2010. (Dokument ECE/CP.TEIA/2010/5)
6.	Podporí schválenie kritérií na testovanie implementácie dohovoru. (Dokument ECE/CP.TEIA/2010/6)
7.	Podporí schválenie správy o použití finančných zdrojov v rokoch 2009 - 2010. (Dokument ECE/CP.TEIA/2010/9)
8.	Podporí schválenie plánu práce a finančných zdrojov na roky 2011 - 2012. (Dokument ECE/CP.TEIA/2010/10)
9.	Postup v ďalších otázkach vyžadujúcich rozhodnutie bude delegácia SR konzultovať s delegáciami členských štátov EÚ.
10.	V ostatných prípadoch rozhodne o hlasovaní vedúci delegácie a podľa možností podporí stanovisko krajín V4.